**พระเจ้าเฟร์นันโดที่ 2 แห่งอารากอน** (สเปน: *Fernando II de Aragón*; อารากอน: *Ferrando II d'Aragón*) หรือ **พระเจ้าเฟร์นันโดที่ 5 แห่งกัสติยา** (สเปน: *Fernando V de Castilla*; 10 มีนาคม พ.ศ. 1995 - 23 มกราคม พ.ศ. 2059) เป็นกษัตริย์แห่งอารากอน (พ.ศ. 2022 - พ.ศ. 2059), กษัตริย์แห่งซิชิลี (พ.ศ. 2011 - พ.ศ. 2059) กษัตริย์แห่งเนเปิลส์ (พ.ศ. 2047 - พ.ศ. 2059) กษัตริย์แห่งบาเลนเซีย ซาร์ดิเนีย เคานต์แห่งบาร์เซโลนา, กษัตริย์แห่งกัสติยา (พระสวามีในพระราชินีนาถแห่งกัสติยา) (พ.ศ. 2017 - พ.ศ. 2047) และหลังจากนั้นก็เป็นกษัตริย์อย่างแท้จริงแต่แท้จริงแล้วผู้ที่ได้เป็นกษัตริย์แห่งกัสติยาคือพระธิดาของพระองค์ เจ้าหญิงฆัวนาผู้วิปลาส

พระราชประวัติ
-------------

### การได้มาซึ่งพระอิศริยยศ

พระเจ้าเฟร์นันโดเป็นพระโอรสในพระเจ้าจอห์นที่ 2 แห่งอารากอน (ผู้มีสายแห่งราชวงศ์ตรัสตามารา) กับพระมเหสีพระองค์ที่ 2 ฆัวนา เอนริเกซชาวกัสติยา เจ้าชายเฟร์นันโดได้อภิเษกสมรสกับเจ้าหญิงอิซาเบลผู้เป็นพระขนิษฐาต่างพระมารดา และเป็นรัชทายาทสืบบัลลังก์ในพระเจ้าเฮนรีที่ 4 แห่งกัสติยา อภิเษกสมรสในวันที่ 19 ตุลาคม พ.ศ. 2012 ที่เมืองวัลลาโดลิดและได้กลายเป็นกษัตริย์ที่เป็นพระสวามีในพระราชินีนาถแห่งกัสติยาเมื่อเจ้าหญิงอิซาเบลได้ครองราชบัลลังก์กัสติยาในปี พ.ศ. 2017 พระนางอิซาเบลจึงได้เข้าร่วมในสมาชิกราชวงศ์ตรัสตามารา กษัตริย์ทั้งสองต้องทำสงครามกลางเมืองกับเจ้าหญิงโจนแห่งกัสติยา พระธิดาในพระเจ้าเฮนรีที่ 4 แห่งกัสติยาและได้ชัยชนะอย่างรวดเร็ว เมื่องพระเจ้าเฟร์นันโดได้เป็นกษัตริย์แห่งอารากอนต่อจากพระบิดาในปี พ.ศ. 2022 มงกุฎแห่งกัสติยาและอารากอนได้รวมเป็นอันหนึ่งอันเดียวกันและได้ตั้งเป็นอาณาจักรขึ้นมาชื่อ *เอสปัญญา* (สเปน) ซึ่งมาจากชื่อโบราณคือ ฮิสปาเนียแต่พอหลังจากศตวรรษที่ 18 อาณาจักรก็แยกออกจากกัน

ในช่วงระยะเวลา 10 ปีแรกพระเจ้าเฟร์นันโดได้ร่วมกับพระนางอิซาเบลทำการเรกองกิสตาที่ราชอาณาจักรกรานาดาที่มั่นที่สุดท้ายของชาวมุสลิมในคาบสมุทรไอบีเรียและสำเร็จในปีพ.ศ. 2035 ในปีเดียวกันได้เกิดพระราชกฤษฎีกาอาลัมบราขึ้น ว่าด้วยการขับไล่ชาวยิวออกจากทั้งอาณาจักรกัสติยาและอารากอน และคริสโตเฟอร์ โคลัมบัสได้ไปสำรวจโลกใหม่ โดยสนธิสัญญาตอร์เดซิยัสได้ทำข้อตกลงเรื่องดินแดนโพ้นมหาสมุทรแอตแลนติก ระหว่างโปรตุเกสและกัสติยา

ภาพการอภิเษกสมรสระหว่างพระเจ้าเฟร์นันโดกับพระราชินีอิซาเบล
ในบันทึกของพระเจ้าเฟร์นันโดได้เขียนถึงการโต้เถียงในการครอบครองอิตาลีกับกษัตริย์ฝรั่งเศส ความขัดแย้งครั้งนี้ก่อให้เกิดสงครามอิตาลี ในปี พ.ศ. 2037 พระเจ้าชาล์สที่ 8 แห่งฝรั่งเศสได้ยกทัพบุกอิตาลีและขับไล่พระเจ้าอัลฟอนโซที่ 2 แห่งเนเปิลส์(พระญาติของพระเจ้าเฟร์นันโด) จากบัลลังก์แห่งเนเปิลส์ พระเจ้าเฟร์นันโดและจักรพรรดิมักซีมีเลียนที่ 1 แห่งจักรวรรดิโรมันอันศักดิ์สิทธิ์ได้เข้าขับไล่ฝรั่งเศสออกไปและได้แต่งตั้งพระโอรสของพระเจ้าอัลฟอนโซคือ เฟร์นันโดได้ครองราชย์ต่อไป เมื่อการสวรรคตของพระเจ้าเฟอร์ดินานด์ที่ 2 แห่งเนเปิลส์ ทำให้บัลลังก์ไปอยู่กับพระปิตุลา พระเจ้าเฟรเดริกที่ 4 แห่งเนเปิลส์ พระเจ้าเฟร์นันโดได้เห็นด้วยกับการสืบบัลลังก์ของรัชทายาทของพระเจ้าชาล์สที่ 8 คือพระเจ้าหลุยส์ที่ 12 แห่งฝรั่งเศสผู้ได้ถือสิทธิ์ในดัชชีแห่งมิลาน นายพลของพระเจ้าเฟร์นันโดคือ กอนซาโล เฟอร์นันเดส เดอ คอร์โดบา ได้ยึดเนเปิลส์จากฝรั่งเศสสำเร็จในปี พ.ศ. 2047 พระองค์จึงได้เป็นกษัตริย์แห่งเนเปิลส์

### ยุคหลังจากพระนางอิซาเบล

หลังจากสมเด็จพระราชินีนาถอิซาเบลที่ 1 แห่งกัสติยาพระมเหสีเสด็จสวรรคต ราชบัลลังก์ของพระนางได้ตกอยู่แก่พระธิดาคือ เจ้าหญิงฆัวนา พระเจ้าเฟร์นันโดได้ขึ้นเป็นผู้สำเร็จราชการแทนในช่วงที่พระธิดาอยู่ที่เนเธอร์แลนด์กับพระสวามีคืออาร์คดยุคฟิลิป พระเจ้าเฟร์นันโดพยายามที่จะครอบครองตำแหน่งผู้สำเร็จราชการให้ได้นานที่สุดแต่ชนชั้นสูงในกัสติยาไม่ยินยอมและให้พระเจ้าฟิลิปมาแทนพระองค์ หลังจากพระเจ้าฟิลิปเสด็จสวรรคตในปี พ.ศ. 2049 และด้วยพระนางฆัวนาเริ่มมีพระจิตไม่ปกติและพระโอรสของพระนางคือชาลส์แห่งเจนท์ยังมีพระชันษาเพียง 6 ชันษา ทำให้พระเจ้าเฟร์นันโดกลับคืนสู่พระยศเดิมอีกครั้งหนึ่ง

พระเจ้าเฟร์นันโดทรงไม่เห็นด้วยกับแนวทางการปกครองของพระเจ้าฟิลิป ในปี พ.ศ. 2048 พระองค์ได้อภิเษกสมรสใหม่กับเจอร์เมนแห่งฟออิกซ์ซึ่งเป็นพระนัดดาของพระเชษฐภคินีต่างมารดาคือ สมเด็จพระราชินีนาถเอเลนอร์แห่งนาวาร์ซึ่งหวังว่าจะมีทายาทในการครอบครองอาณาจักรกัสติยาและอารากอน รวมทั้งนาวาร์

พระโอรสของพระเจ้าเฟร์นันโดที่เกิดจากนางเอลดอนซา ลูอิส เด อิบอร์เร อเลมานีแห่งเคอร์เวราผู้เป็นพระสนมคืออัลฟอนโซ เดอ อารากอนต่อมาได้เป็นอาร์คบิชอปแห่งซาราโกซาและพระธิดาคือฆัวนาได้สมรสกับเบอร์นาดิโน เดอ วาซโก ดยุคแห่งแฟเรียซ

ในปีพ.ศ. 2051 เกิดสงครามที่อิตาลีในการต่อต้านสาธารณรัฐเวนิซและผู้ที่ทรงอำนาจในคาบสมุทรอิตาลี พระเจ้าหลุยส์ที่ 12,พระเจ้าเฟร์นันโด, จักรพรรดิแมกซิมิเลียน และสมเด็จพระสันตะปาปาจูเลียสที่ 2ได้ร่วมกันโจมตีสภาแห่งแคมไบร์ ฝรั่งเศสได้ชัยชนะในการสู้รบกับเวนิสในศึกแอกนาเดลโล สภาแห่งแคมไบร์ล่มสลาย สันตะปาปาและพระเจ้าเฟร์นันโดได้หวาดระแวงฝรั่งเศสและร่วมกันต่อต้านฝรั่งเศส 

ตราอาร์มพระเจ้าเฟร์นันโดที่ 2
ในเดืองพฤศจิกายน พ.ศ. 2054 พระเจ้าเฟร์นันโดและพระสวามีของพระธิดาคือ พระเจ้าเฮนรีที่ 8 แห่งอังกฤษได้ลงนามสนธิสัญญาเวสต์มินสเตอร์ร่วมกันต่อต้านฝรั่งเศส ในต้นปีพระเจ้าเฟร์นันโดได้ครอบครองดินแดนทางใต้กว่าครึ่งของราชอาณาจักรนาวาร์ซึ่งเป็นของฝรั้งเศส ทางคริสตจักรของสันตะปาปาประสบความสำเร็จในอิตาลีและได้ผลักดันฝรั่งเศสจากมิลาน และได้ฟื้นฟูราชวงศ์สฟอร์ตาโดยการหย่าศึกในปี พ.ศ. 2056 อย่างไรก็ตาม 2 ปีถัดมาฝรั่งเศสก็ได้ครอบครองมิลาน

พระเจ้าเฟร์นันโดเสด็จสวรรคตในปี พ.ศ. 2059

### พระราชวงศ์

พระศพของพระเจ้าเฟร์นันโดที่กรานาดา
พระเจ้าเฟร์นันโดกับนางเอลดอนซา ลูอิส เด อิบอร์เร อเลมานีแห่งเคอร์เวราพระสนมผู้สูงศักดิ์แห่งเคอร์เวรามีพระโอรสและพระธิดาดังนี้

* อัลฟอนโซ (พ.ศ. 2013 - 2063) เป็นพระราชาคณะแห่งสเปน,อาร์คบิชอปแห่งซาราโกซา และอุปราชแห่งอารากอน
* ฆัวนา (ช่วงพระชนม์ชีพไม่เป็นที่ทราบแน่ชัด) สมรสกับเบอร์นาดิโน เดอ วาซโกดยุคแห่งแฟเรียซ ขุนนางชั้นสูงแห่งสเปน

พระเจ้าเฟร์นันโดกับสมเด็จพระราชินีนาถอิซาเบลที่ 1 แห่งกัสติยามีพระโอรสธิดารวม 5 พระองค์คือ

* เจ้าหญิงอิซาเบลแห่งอัสตูเรียส(พ.ศ. 2013 - 2041) เป็นเจ้าหญิงแห่งอัสตูเรียส (พ.ศ. 2040 - 2041) อภิเษกสมรสครั้งแรกกับเจ้าชายอัลฟอนโซแห่งโปรตุเกสหลังจากเจ้าชายสิ้นพระชนม์ ได้อภิเษกสมรสกับพระญาติของเจ้าชายคือ พระเจ้าเอ็มมานูเอลที่ 1 แห่งโปรตุเกส เจ้าหญิงอิซาเบลสิ้นพระชนม์หลังจากให้กำเนิดพระโอรสคือ ไมเคิลแห่งแพส ซึ่งสิ้นพระชนม์เมื่อพระเยาว์เช่นกัน
* เจ้าชายฮวนแห่งอัสตูเรียส (พ.ศ. 2021 - 2040) เป็นเจ้าชายแห่งอัสตูเรียส (พ.ศ. 2021 - 2040) อภิเษกสมรสกับเจ้าหญิงมาร์กาเร็ตแห่งฮับบูร์ก เจ้าชายสิ้นพระชนม์ด้วยวัณโรค บุตรของพระองค์ก็สิ้นพระชนม์เมื่อคลอด
* เจ้าหญิงฆัวนาผู้วิปลาส (พ.ศ. 2022 - 2098) เป็นเจ้าหญิงแห่งอัสตูเรียส (พ.ศ. 2043 - 2047) อภิเษกสมรสกับเจ้าชายฟิลิปรูปงามและเป็นพระมารดาของจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ถูกพระบิดาขังในทอร์เดอซิลลาส พระนางทรงดำรงพระชนม์ชีพจนถึงรุ่นพระนัดดาคือพระเจ้าฟิลิปที่ 2 แห่งสเปน
* สมเด็จพระราชินีมาเรียแห่งอารากอนและกัสติยา (พ.ศ. 2025 - 2060) พระนางอภิเษกสมรสกับพระเจ้าเอ็มมานูเอลที่ 1 แห่งโปรตุเกสพระนางเป็นพระมารดาของพระเจ้าจอห์นที่ 3 แห่งโปรตุเกสและพระคาร์ดินันด์-กษัตริย์คือ พระเจ้าเฮนรีที่ 1 แห่งโปรตุเกส
* สมเด็จพระราชินีแคเทอรีนแห่งอารากอน (พ.ศ. 2028 - 2079) อภิเษกสมรสครั้งแรกกับเจ้าชายอาเทอร์แห่งเวลส์พระโอรสในพระเจ้าเฮนรีที่ 7 แห่งอังกฤษและหลังจากเจ้าชายสวรรคต พระนางได้อภิเษกสมรสกับเฮนรีดยคคแห่งยอร์กพระอนุชาในเจ้าชายอาเทอร์ซึ่งต่อมาคือ พระเจ้าเฮนรีที่ 8 แห่งอังกฤษพระนางได้กลายเป็นสมเด็จพระราชินีแห่งอังกฤษและเป็นพระมารดาในสมเด็จพระราชินีนาถแมรีที่ 1 แห่งอังกฤษ (*แมรีผู้กระหายเลือด*) ในปี พ.ศ. 2076 พระนางได้ถูกถอดถอนออกจากตำแหน่งพระราชินีโดยพระเจ้าเฮนรีได้แตกหักกับสันตะปาปาและตั้งนิกายคริสตจักรแห่งอังกฤษเนื่องจากพระสันตะปาปาไม่ยอมหย่าให้พระเจ้าเฮนรีที่ต้องการสมรสกับแอนน์ โบลีน

พระเจ้าเฟร์นันโดกับสมเด็จพระราชินีเจอร์เมนแห่งฟออิกซ์พระนัดดาในพระเจ้าหลุยส์ที่ 12 แห่งฝรั่งเศสมีพระโอรส 1 พระองค์คือ

* จอห์น (พ.ศ. 2052 สิ้นพระชนม์ในเวลาไม่กี่ชั่วโมงต่อมา)

พระเจ้าเฟร์นันโดกับสตรีคนอื่นๆ มีบุตรดังนี้

* อัลฟอนโซ (พ.ศ. 2013 - 2073) กับนางลุยซ่า เดอ เอสทาดา
* มิเกล เฟอร์นันเดส อัศวินแห่งกรานาดา (พ.ศ. 2038 - 2118) เป็นบุตรของ อิซาเบลแห่งกรานาดาซึ่งเป็นธิดาของสุลต่านบออับดิล
* มาเรีย (ช่วงพระชนม์ชีพไม่เป็นที่ทราบแน่ชัด) แม่ชีในคอนเวนต์หลวงแห่งพระแม่แห่งเกรซที่อาวิลา
* มาเรีย เดอ อารากอน แม่ชีคอนเวนต์ออกัสติเนียนแห่งพระแม่อันศักดิ์สิทธิ์ที่ตอร์เรส ดิสชาร์เกส

ดูเพิ่ม
-------

* ประวัติศาสตร์สเปน

อ้างอิง
-------

* 
* 
* "Ferdinand II", from *Encyclopædia Britannica* Online.


วิกิมีเดียคอมมอนส์มีสื่อที่เกี่ยวข้องกับ **พระเจ้าเฟร์นันโดที่ 2 แห่งอารากอน**

| ก่อนหน้า |  | พระเจ้าเฟร์นันโดที่ 2 แห่งอารากอน |  | ถัดไป |
| --- | --- | --- | --- | --- |
| **พระเจ้าจอห์นที่ 2 แห่งอารากอน** |  |  **กษัตริย์แห่งอารากอน (ราชวงศ์ตรัสตามารา)** (พ.ศ. 2022 – พ.ศ. 2059) |  | **สมเด็จพระราชินีนาถฆัวนาและพระเจ้าชาลส์ที่ 1 แห่งสเปน** |
| **พระเจ้าจอห์นที่ 2 แห่งอารากอน** |  |  **กษัตริย์แห่งซิชิลี (ราชวงศ์ตรัสตามารา)** (พ.ศ. 2011 – พ.ศ. 2059) |  | **สมเด็จพระราชินีนาถฆัวนาและพระเจ้าชาลส์ที่ 1 แห่งสเปน** |
| **พระเจ้าหลุยส์ที่ 12 แห่งฝรั่งเศส** |  |  **กษัตริย์แห่งเนเปิลส์ (ราชวงศ์ตรัสตามารา)** (พ.ศ. 2047 – พ.ศ. 2059) |  | **สมเด็จพระราชินีนาถฆัวนาและพระเจ้าชาลส์ที่ 1 แห่งสเปน** |
| **สมเด็จพระราชินีนาถแคทเทอรีนแห่งนาวาร์และพระเจ้าจอห์นที่ 3 แห่งนาวาร์** |  |  **กษัตริย์แห่งนาวาร์ใต้ (ราชวงศ์ตรัสตามารา)** (พ.ศ. 2017 – พ.ศ. 2047) |  | **รวมเข้ากับกัสติยา** |
| **พระเจ้าเฮนรีที่ 4 แห่งกัสติยา** |  |  **สมเด็จพระราชินีนาถแห่งกษัตริย์กัสติยาและลีออน(ราชวงศ์ตรัสตามารา)ร่วมราชบัลลังก์กับอิซาเบลที่ 1** (พ.ศ. 2022 – พ.ศ. 2059) |  | **สมเด็จพระราชินีนาถฆัวนาร่วมกับเจ้าชายฟิลิปรูปงาม** |

  


| * ด
* ค
* ก
กษัตริย์แห่งกัสติยา |
| --- |
| ราชวงศ์ฆิเมเนซ | 
* เฟร์นันโดที่ 1
* ซันโชที่ 2
* อัลฟอนโซที่ 6
* อูร์รากาที่ 1

 |  |
| ราชวงศ์บูร์กอญ | 
* อัลฟอนโซที่ 7
* ซันโชที่ 3
* อัลฟอนโซที่ 8
* เอนริเกที่ 1
* เบเรงเกลา
* เฟร์นันโดที่ 3
* อัลฟอนโซที่ 10
* ซันโชที่ 4
* เฟร์นันโดที่ 4
* อัลฟอนโซที่ 11
* เปโดร

 |
| ราชวงศ์ตรัสตามารา | 
* เอนริเกที่ 2
* ฆวนที่ 1
* เอนริเกที่ 3
* ฆวนที่ 2
* เอนริเกที่ 4
* อิซาเบลที่ 1
* เฟร์นันโดที่ 5
* ฆัวนา

 |
| ราชวงศ์ฮาพส์บวร์ค | 
* เฟลิเปที่ 1
* การ์โลสที่ 1
* เฟลิเปที่ 2
* เฟลิเปที่ 3
* เฟลิเปที่ 4
* การ์โลสที่ 2

 |

| * ด
* ค
* ก
กษัตริย์แห่งเลออน |
| --- |
| ราชวงศ์อัสตูเรียส-เลออน | 
* อัลฟอนโซที่ 3
* การ์ซิอาที่ 1
* ออร์ดอญโญที่ 2
* ฟรูเอลาที่ 2
* อัลฟอนโซที่ 4
* รามิโรที่ 2
* ออร์ดอญโญที่ 3
* ซันโชที่ 1
* ออร์ดอญโญที่ 4
* ซันโชที่ 1
* รามิโรที่ 3
* เบร์มูโดที่ 2
* อัลฟอนโซที่ 5
* เบร์มูโดที่ 3

 |  |
| ราชวงศ์ฆิเมเนซ | 
* เฟร์นันโดที่ 1
* ซันโชที่ 2
* อัลฟอนโซที่ 6
* อูร์รากาที่ 1

 |
| ราชวงศ์บูร์กอญ | 
* อัลฟอนโซที่ 7
* เฟร์นันโดที่ 2
* อัลฟอนโซที่ 9
* เฟร์นันโดที่ 3
* อัลฟอนโซที่ 10
* ซันโชที่ 4
* เฟร์นันโดที่ 4
* อัลฟอนโซที่ 11
* เปโดร

 |
| ราชวงศ์ตรัสตามารา | 
* เอนริเกที่ 2
* ฆวนที่ 1
* เอนริเกที่ 3
* ฆวนที่ 2
* เอนริเกที่ 4
* อิซาเบลที่ 1 และเฟร์นันโดที่ 5
* ฆัวนา และเฟลิเปที่ 1

 |
| ราชวงศ์ฮาพส์บวร์ค | 
* การ์โลสที่ 1

 |

| * ด
* ค
* ก
กษัตริย์แห่งอารากอน |
| --- |
| ราชวงศ์ฆิเมเนซ | 
* รามิโรที่ 1
* Sancho
* เปโรที่ 1
* อัลฟอนโซที่ 1
* รามิโรที่ 2
* เปโตรนิยา

 |  |
| ราชวงศ์บาร์เซโลนา | 
* อัลฟอนโซที่ 2
* เปโรที่ 2
* ไชเมที่ 1
* เปโรที่ 3
* อัลฟอนโซที่ 3
* ไชเมที่ 2
* อัลฟอนโซที่ 4
* เปโดรที่ 4
* ฆวนที่ 1
* Martin

 |
| ราชวงศ์ตรัสตามารา | 
* เฟร์นันโดที่ 1
* อัลฟอนโซที่ 5
* ฆวนที่ 2
* เฟร์นันโดที่ 2
* ฆัวนา

 |
| ราชวงศ์ฮาพส์บวร์ค | 
* การ์โลสที่ 1
* เฟลิเปที่ 1
* เฟลิเปที่ 2
* เฟลิเปที่ 3
* การ์โลสที่ 2

 |